**ՆԱԽԱԳԻԾ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

«ԷՆԵՐԳԱԽՆԱՅՈՂՈւԹՅԱՆ ԵՎ ՎԵՐԱԿԱՆԳՆՎՈՂ ԷՆԵՐԳԵՏԻԿԱՅԻ ՄԱՍԻՆ» ՀՀ OՐԵՆՔՈւՄ ՓՈՓՈԽՈւԹՅՈւՆՆԵՐ ԵՎ ԼՐԱՑՈւՄՆԵՐ ԿԱՏԱՐԵԼՈւ ՄԱՍԻՆ

**Հոդված 1.** «Էներգախնայողության և վերականգնվող էներգետիկայի մասին» Հայաստանի Հանրապետության 2004 թվականի դեկտեմբերի 25-ի ՀՕ-122-Ն oրենքի՝

1. 8-րդ հոդվածի 1-ին մասը շարադրել հետևյալ խմբագրությամբ՝

«Էներգասպառող սարքերի և սարքվածքների էներգաարդյունավետության պիտակավորումն ու պիտակի ձևը սահմանվում է Հայաստանի Հանրապետության օրենսդրությամբ սահմանված կարգով վավերացված Հայաստանի Հանրապետության միջազգային պայմանագրերին համապատասխան ընդունված փաստաթղթերով և/կամ Հայաստանի Հանրապետության կառավարության որոշումներով:»,

1. 8-րդ հոդվածը լրացնել նոր 3-րդ մասով՝ հետևյալ բովանդակությամբ՝

«3) Պետության կարիքների ապահովման նպատակով ձեռք բերվող ապրանքա-տեսակները պետք է ապահովեն էներգաարդյունավետության սահմանված պահանջները: Այդ ապրանքատեսակների խմբերի ցանկը, էներգետիկ բնութագրերի պարտադիր պահանջները սահմանում է Հայաստանի Հանրապետության Կառավարությունը Գնումների մասին ՀՀ օրենքի դրույթներին համապատասխան:»

 **Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: